การประกอบธุรกิจของแต่ละสายผลิตภัณฑ์

ลักษณะผลิตภัณฑ์หรือบริการ

กลุ่มบริษัทประกอบธุรกิจการพัฒนาระบบ EDCCS
โดยมุ่งเน้นการจัดจำหน่ายคอมพิวเตอร์เคลื่อนที่ร่วมกับการพัฒนาโปรแกรมการใช้งานคอมพิวเตอร์เคลื่อนที่แบบครบวงจร
(Integrated Mobile Computing Solution Provider) เพื่อสนับสนุนเทคโนโลยีบาร์โค้ด
และ RFID กลุ่มลูกค้าเป้าหมายคือกลุ่มธุรกิจค้าปลีกขนาดใหญ่ คลังสินค้า ธุรกิจขนส่ง ธุรกิจการผลิต
และกิจการของภาครัฐที่ต้องการระบบการจัดเก็บข้อมูลที่มีประสิทธิภาพ
โดยธุรกิจปัจจุบันของบริษัทสามารถแบ่งออกเป็น 4 สาย คือ

บริษัทจัดจำหน่ายอุปกรณ์ฮาร์ดแวร์ พัฒนาโปรแกรมซอฟต์แวร์
การให้บริการบำรุงรักษาระบบที่เกี่ยวข้องกับ EDCCS และผลิตและจำหน่าย ผลิตภัณฑ์ที่เกี่ยวข้องกับ
สติ๊กเกอร์ เลเบล กระดาษบาร์โค้ด และวัสดุอุปกรณ์ที่เกี่ยวข้อง
ปัจจุบันผลิตภัณฑ์และบริการของบริษัทแบ่งออกได้เป็น

(1) กลุ่มผลิตภัณฑ์ฮาร์ดแวร์
    หมายถึงผลิตภัณฑ์ฮาร์ดแวร์รวมกับซอฟท์แวร์ที่ขายพร้อมกับฮาร์ดแวร์ดังกล่าว ดำเนินการภายใต้
    บริษัท ไซแมท เทคโนโลยี จำกัด (มหาชน) มุ่งเน้นการจัดจำหน่ายคอมพิวเตอร์มือถือ
    อุปกรณ์ที่เกี่ยวข้องกับการจัดเก็บข้อมูลโดยใช้เทคโนโลยีบาร์โค้ด และเทคโนโลยี RFID
    และจัดจำหน่ายอุปกรณ์คอมพิวเตอร์ต่างๆตามความต้องการของลูกค้า
    ทั้งนี้ของอุปกรณ์ฮาร์ดแวร์ของบริษัทมีระบบปฏิบัติการเป็นแบบเครื่องเดี่ยว
    ไม่สามารถเชื่อมต่อกับระบบฐานข้อมูลได้
    ดังนั้นบริษัทจึงได้พัฒนาโปรแกรมซอฟท์แวร์ที่ทำให้ฮาร์ดแวร์ที่จัดจำหน่ายสามารถเชื่อมต่อระยะไกลเข้ากับระบบฐานข้อมูลของลูกค้า
    โดยเรียกว่าโปรแกรม MobileNet
    ซึ่งลูกค้ามักจะซื้อโปรแกรมนี้พร้อมกับผลิตภัณฑ์ฮาร์ดแวร์ของบริษัทด้วย

(2) กลุ่มผลิตภัณฑ์ซอฟต์แวร์ ดำเนินการภายใต้บริษัทย่อย คือ ไซแมท ซอฟต์
    มุ่งเน้นการพัฒนาโปรแกรมซอฟต์แวร์สำหรับระบบ EDCCS
    โดยการวิเคราะห์และออกแบบโปรแกรมที่สอดคล้องตามลักษณะความต้องการใช้งานของลูกค้าแต่ละราย
    (Solution Provider)
    รวมทั้งพัฒนาซอฟต์แวร์ประยุกต์ที่เกี่ยวข้องกับเทคโนโลยีสารสนเทศทางด้าน EDCCS
    ที่ช่วยให้การจัดเก็บข้อมูลในองค์กรเป็นปัจจุบัน (Real time) และแม่นยำมากขึ้น
    โดยเฉพาะข้อมูลที่เกี่ยวกับสินค้าคงคลังหรือทรัพยากรต่างๆที่มีจำนวนมาก
    และยากต่อการตรวจสอบ ทำให้การดำเนินงานขององค์กรมีประสิทธิภาพมากขึ้น

บริษัท ไซแมท ซอฟท์ ได้รับสิทธิประโยชน์จากคณะกรรมการส่งเสริมการลงทุน (BOI)
ในการยกเว้นภาษีนิติบุคคลสำหรับธุรกิจดังกล่าวเป็นเวลา 8 ปี
เนื่องจากคณะกรรมการส่งเสริมการลงทุน (BOI)
ร่วมกับสำนักงานส่งเสริมอุตสาหกรรมซอฟท์แวร์แห่งชาติ (SIPA)
มีนโยบายสนับสนุนภาครัฐและภาคเอกชนในการพัฒนาซอฟท์แวร์ในประเทศ
ให้สามารถรองรับการขยายตัวของอุตสาหกรรมเทคโนโลยีสารสนเทศ

(3) ธุรกิจการให้บริการบำรุงรักษา บริษัทมีการให้บริการบำรุงรักษา (Maintenance Service)
    สำหรับอุปกรณ์ฮาร์ดแวร์ และโปรแกรมซอฟต์แวร์ที่บริษัทเป็นผู้จัดจำหน่าย
    รวมถึงอุปกรณ์และระบบต่างๆของลูกค้าที่ใช้ร่วมกับผลิตภัณฑ์ที่บริษัทจัดจำหน่าย

(4) ธุรกิจเลเบล ทำการผลิตและจำหน่ายสติ๊กเกอร์และกระดาษเลเบลตามที่ลูกค้าต้องการ
    เป็นการเพิ่มมูลค่าให้กับกลุ่มผลิตภัณฑ์ฮาร์ดแวร์ด้านเครื่องพิมพ์บาร์โค้ด
    ช่วยก่อให้เกิดรายได้แบบสม่ำเสมอ เพราะเป็นวัสดุสิ้นเปลืองที่ลูกค้าต้องใช้เป็นประจำ

โครงสร้างรายได้

+-----------+------------+----------+---------+----------+-----------+
| ประเทศ    | ขายฮาร์ดแวร์ | กา       | ค่าเช่า   | ผลิตภัณฑ์   | รวม       |
|           |            | รให้บริการ |         |          |           |
| ไทย       | และซอฟท์แวร์ |          | อุปกรณ์   | เลเบล    |           |
|           |            | บำรุงรักษา |         |          |           |
+-----------+------------+----------+---------+----------+-----------+
| หน่วย:     |            |          |         |          |           |
| พันบาท     |            |          |         |          |           |
+-----------+------------+----------+---------+----------+-----------+
| ปี 2553    | 276,333    | 56,049   | 2,752   | 24,958   | 360,092   |
+-----------+------------+----------+---------+----------+-----------+
| ปี 2552    | 158,307    | 45,626   | 3,659   | 18,556   | 226,148   |
+-----------+------------+----------+---------+----------+-----------+
| ปี 2551    | 189,649    | 44,744   | 4,136   | *1,879   | 240,408   |
+-----------+------------+----------+---------+----------+-----------+

* บริษัทได้จัดตั้งบริษัทย่อยเพื่อดำเนินธุรกิจผลิตและจำหน่ายผลิตภัณฑ์เลเบลในเดือนพฤษภาคมปี
2551

+-----------+------------+----------+--------+-----------+-----------+
| ประเ      | ขายฮาร์ดแวร์ | ผลิตภัณฑ์   | รวม    | ร้อยละ     | ส         |
| ทศเวียดนาม |            |          |        |           | ่วนแบ่งกำไร |
|           | และซอฟท์แวร์ | เลเบล    |        | การถือหุ้น   |           |
|           |            |          |        |           | จ         |
|           |            |          |        |           | ากบริษัทร่วม |
+-----------+------------+----------+--------+-----------+-----------+
| หน่วย:     |            |          |        |           |           |
| พันบาท     |            |          |        |           |           |
+-----------+------------+----------+--------+-----------+-----------+
| ปี 2553    | 69,398     | 8,956    | 78,354 | 40        | 3,775     |
+-----------+------------+----------+--------+-----------+-----------+
| ปี 2552    | 56,780     | 11,307   | 68,087 | 40        | 3,864     |
+-----------+------------+----------+--------+-----------+-----------+
| ปี 2551    | 53,333     | 9,946    | 63,279 | 40        | **332     |
+-----------+------------+----------+--------+-----------+-----------+

** บริษัทได้ลงทุนในบริษัทร่วมในประเทศเวียดนามช่วงกลางเดือนพฤศจิกายนปี 2551

+----------------------+--------------------------+-------------------+
| ประเทศ               | ยอดขาย                   | ร้อยละ             |
|                      |                          |                   |
| มาเลเซีย              | ฮาร์ดแวร์                  | การถือหุ้น           |
+----------------------+--------------------------+-------------------+
| หน่วย: พันบาท          |                          |                   |
+----------------------+--------------------------+-------------------+
| ปี 2553               | 833,371                  | 60                |
+----------------------+--------------------------+-------------------+
| ปี 2552               | ***1,306,272             | 60                |
+----------------------+--------------------------+-------------------+
| ปี 2551               | 1,421,211                | -                 |
+----------------------+--------------------------+-------------------+

*** บริษัทได้ลงทุนในบริษัทย่อยในประเทศมาเลเซียในเดือนธันวาคมปี 2552

ภาวะอุตสาหกรรมและการแข่งขัน

ตลาดเทคโนโลยีสารสนเทศในประเทศไทย

ตลาดเทคโนโลยีสารสนเทศ (ไอที) ในประเทศไทย ประกอบด้วย 3 กลุ่มหลักคือ

(1) ตลาดฮาร์ดแวร์ (Computer Hardware) ซึ่งประกอบด้วยอุปกรณ์คอมพิวเตอร์ทุกประเภท
    เช่นคอมพิวเตอร์ตั้งโต๊ะ โน้ตบุ๊ค เครื่องพิมพ์ แสกนเนอร์ จอภาพ เป็นต้น

(2) ตลาดซอฟต์แวร์ (Computer Software) หมายถึงตลาดโปรแกรมคอมพิวเตอร์
    ทั้งในรูปของโปรแกรมสำเร็จรูป (Packaged software)
    และโปรแกรมที่สร้างขึ้นเพื่อใช้งานแบบเฉพาะเจาะจง (Outsourced software)

(3) ตลาดบริการด้านคอมพิวเตอร์ (Computer Services) ได้แก่การให้บริการเช่าคอมพิวเตอร์
    การให้คำปรึกษาด้านฮาร์ดแวร์ การให้บริการด้านการประมวลผลข้อมูล
    การใช้บริการกิจกรรมที่เกี่ยวกับฐานข้อมูล และกิจกรรมอื่นๆที่เกี่ยวข้องกับคอมพิวเตอร์

+-----------------------------------------------------------------------+
| มูลค่าตลาด IT ของประเทศไทยปี 2552 – 2553 และประมาณการปี 2554              |
+-----------------------------------------------------------------------+
|   ---------------- -------                                            |
| --- --------- --------- ----------- ------ ------- ---------- ------- |
|   ตลาด IT                                                             |
| มูลค่า                           สัดส่วนตลาด                  การเติบโต    |
|                                                                       |
| (ล้านบาท)                       IT (%)                     (%)         |
|                                                                       |
|                    2552                                               |
|       2553      2554F     2552        2553   2554F   52/53      53/54 |
|                                                                       |
|   ฮาร์ดแวร์          80                                                 |
| ,869     91,596    100,511   37          36     34      13         10 |
|                                                                       |
|   ซอฟท์แวร์          64                                                 |
| ,36      72,400    84,233    29          29     29      13         16 |
|                                                                       |
|   บริการ            48                                                 |
| ,372     60,390    75,560    21          24     26      25         25 |
|                                                                       |
|   อุปกรณ์สื่อสารข้อมูล   27                                                 |
| ,546     29,281    32,935    13          11     11      6          13 |
|                                                                       |
|   รวม              22                                                 |
| 1,152    253,667   293,239   100         100    100     15         16 |
|   ---------------- -------                                            |
| --- --------- --------- ----------- ------ ------- ---------- ------- |
|                                                                       |
| ที่มา: สำนักงานพัฒนาวิทยาศาสตร์และเทคโนโลยีแห่งชาติ (สวทช.)                    |
+-----------------------------------------------------------------------+

ในช่วงครึ่งปีแรกของปี 2553 ประเทศไทยเริ่มฟื้นตัวจากวิกฤตเศรษฐกิจถดถอย
ซึ่งเป็นผลสืบเนื่องมาจากเศรษฐกิจของประเทศคู่ค้าที่สำคัญของไทยฟื้นตัวขึ้น
รัฐบาลออกมาตรการกระตุ้นเศรษฐกิจ
รวมถึงการลงทุนเทคโนโลยีใหม่เพื่อลดต้นทุนระยะยาวขององค์กร
ซึ่งส่งผลกระทบต่อการขยายการใช้จ่ายและการลงทุนในภาคธุรกิจและภาครัฐซึ่งส่งผลดีต่อตลาด IT
ในภาพรวม โดยในปี 2553 พบว่าประเทศไทยมีการใช้จ่ายในสินค้าและบริการด้าน IT
โดยรวมประมาณ 253,667 ล้านบาท เพิ่มขึ้นจากปี 2552 ประมาณร้อยละ 15
และตลาดฮาร์ดแวร์ยังคงเป็นตลาดหลักคิดเป็นร้อยละ 36 รองลงมาคือตลาดซอฟท์แวร์
ตลาดบริการด้าน IT และตลาดอุปกรณ์สื่อสารข้อมูล คิดเป็นร้อยละ 29 ร้อยละ 24 และร้อยละ 11
ตามลำดับ โดยสัดส่วนของคอมพิวเตอร์ฮาร์ดแวร์และซอฟต์แวร์เริ่มหดตัวลงอย่างช้าๆและต่อเนื่อง
ซึ่งสอดคล้องกับกระแสของการใช้เทคโนโลยีสารสนเทศของโลก
ซึ่งนับวันธุรกิจด้านการบริการจะมีบทบาทในระบบเศรษฐกิจมากยิ่งขึ้นโดยตลาดบริการด้านคอมพิวเตอร์ที่มีสัดส่วนสูงได้แก่
กลุ่ม System Integration และ Network Services ซึ่งมีมูลค่ารวมกันเกินกว่าร้อยละ 60
ของมูลค่าตลาดบริการด้านคอมพิวเตอร์ทั้งหมด

สำหรับในปี 2554 คาดว่าตลาด IT จะเติบโตอยู่ที่ร้อยละ 16 โดยมีมูลค่าคิดเป็น 293,239
ล้านบาท เนื่องจากวิกฤตเศรษฐกิจทั้งภายในและภายนอกประเทศมีแนวโน้มที่ดีขึ้น
ปัจจัยทางการเมืองไม่มีความรุนแรงเช่นในปีก่อนๆ
ภาคธุรกิจยังคงลงทุนเทคโนโลยีใหม่เพื่อลดต้นทุนในระยะยาวขององค์กรอย่างต่อเนื่อง
ทำให้ตลาดฮาร์ดแวร์ยังคงเติบโตต่อไป
สำหรับตลาดบริการด้านคอมพิวเตอร์นั้นมีการเติบโตตามกระแสการใช้งานที่ผู้บริโภคยอมรับในการจ่ายเงินเพื่อรับบริการด้านคอมพิวเตอร์มากขึ้น
รวมถึงการเปลี่ยนแปลงรูปแบบจากการซื้อซอฟต์แวร์ที่ต้องใช้เงินลงทุนสูงมาเป็นการเช่าใช้บริการมากขึ้น

ผลิตภัณฑ์ของบริษัทเป็นผลิตภัณฑ์เฉพาะ
โดยมีฐานลูกค้าคือองค์กรขนาดใหญ่ที่ต้องการพัฒนาระบบบริหารจัดการให้มีประสิทธิภาพมากขึ้น
อาทิเช่น ธุรกิจค้าปลีกขนาดใหญ่ ธุรกิจผลิตภัณฑ์อุปโภคบริโภคขนาดใหญ่ ธุรกิจขนส่ง
หน่วยงานของภาครัฐบางแห่ง
ทั้งนี้บริษัทตระหนักถึงศักยภาพของขนาดของตลาดกลุ่มลูกค้าเป้าหมายของบริษัทที่สามารถขยายออกไปได้อีกมาก
เช่น ธุรกิจอุตสาหกรรมที่เกี่ยวข้องกับการผลิต เป็นต้น

ธุรกิจของบริษัทจัดเป็นการให้บริการเทคโนโลยีสารสนเทศสำหรับการจัดเก็บและจัดการข้อมูลแบบครบวงจร
โดยเน้นการใช้งานคอมพิวเตอร์เคลื่อนที่ นอกจากนี้ลูกค้าส่วนใหญ่ยังต้องการการให้บริการที่ต่อเนื่อง
โดยเฉพาะบริการในด้านการบำรุงรักษาในระยะยาว
ดังนั้นบริษัทที่มีบริการที่ครบวงจรจะมีความได้เปรียบในการขยายธุรกิจและการรักษาฐานลูกค้า

ทั้งนี้ผู้บริหารเชื่อว่าบริษัทมีข้อได้เปรียบหรือจุดเด่นในการแข่งขัน ดังต่อไปนี้

(1) เครือข่ายการให้บริการที่ครอบคลุมทั่วประเทศ
    การให้บริการหลังการขายจัดเป็นหัวใจสำคัญในการขายสินค้าและการรักษาความสัมพันธ์กับลูกค้า
    บริษัทมีพนักงานให้บริการจำนวนมาก มีจุดบริการซึ่งมีพนักงานประจำอยู่อย่างน้อย 1 คน
    หลายแห่งทั่วประเทศ ช่วยให้สามารถเข้าถึงลูกค้าได้อย่างรวดเร็ว สร้างความพึงพอใจสูงสุด
    และทำให้ลูกค้าใช้บริการของบริษัทอย่างต่อเนื่อง

(2) มีความสัมพันธ์ที่ดีกับผู้จัดจำหน่ายรายใหญ่
    การมีประวัติทางธุรกิจที่ดีทำให้บริษัทได้รับความไว้วางใจให้เป็นตัวแทนจำหน่ายจากผู้จัดจำหน่าย
    ทำให้ได้รับสิทธิประโยชน์ในด้านราคา เครดิตทางการค้า และการแลกเปลี่ยนเทคโนโลยี

(3) เป็นผู้เชี่ยวชาญด้านเทคโนโลยี EDCCS
    บริษัทมีฝ่ายวิจัยและพัฒนาทำหน้าที่คิดค้นโปรแกรมซอฟท์แวร์ต่างๆ
    ทีมวิจัยและพัฒนาของบริษัทยังมีหน้าที่ปรับปรุงซอฟท์แวร์ที่มีอยู่เดิมเพื่อตอบสนองความต้องการของลูกค้าให้มากขึ้น
    และพัฒนาโปรแกรมใหม่ๆที่เป็นที่ต้องการของตลาด
    นอกจากนี้บริษัทมีการพัฒนาบุคลากรอย่างต่อเนื่องโดยการอบรมแลกเปลี่ยนเทคโนโลยีกับผู้จัดจำหน่าย
    และหน่วยงานอื่นๆทั้งในและต่างประเทศ
    รวมทั้งมีการจัดอบรมภายในเพื่อพัฒนาความรู้ของพนักงาน
    ทำให้สามารถพัฒนาผลิตภัณฑ์ได้สอดคล้องกับกระแสความต้องการของตลาดในระดับภูมิภาค

(4) พันธมิตรทางธุรกิจ (Strategic Partner) Grand-Flo
    ซึ่งเป็นผู้ร่วมทุนและพันธมิตรทางธุรกิจของบริษัท
    เป็นผู้นำในการพัฒนาเทคโนโลยีด้านการจัดเก็บและจัดการข้อมูลในองค์กรของประเทศมาเลเซีย
    ดังนั้นบริษัทจึงได้รับประโยชน์จากการแลกเปลี่ยนเทคโนโลยี นอกจากนั้น Grand-Flo
    ยังมีความเชี่ยวชาญในด้านสินค้าและเทคโนโลยีสำหรับโรงงานอุตสาหกรรมซึ่งเป็นกลุ่มลูกค้าเป้าหมายในอนาคตของบริษัทอีกด้วย

(5) พันธมิตรทางการค้าที่แข็งแกร่ง
    บริษัทประสบความสำเร็จในการให้บริการติดตั้งและบำรุงรักษาระบบ EDCCS แก่ลูกค้าตลอดมา
    ลูกค้าหลักของบริษัท เช่น Tesco Lotus, บริษัท เสริมสุข จำกัด (มหาชน), บริษัท ซี.พี.
    ออลล์ จำกัด (มหาชน), บริษัท เนสท์เล่ (ประเทศไทย) จำกัด เป็นต้น
    ล้วนแล้วแต่เป็นบริษัทที่มั่นคงมีชื่อเสียงเป็นที่รู้จัก
    ซึ่งช่วยเสริมความเชื่อมั่นลูกค้าใหม่เกิดความไว้วางใจในคุณภาพของผลิตภัณฑ์และการบริการของบริษัท

ตลาดเทคโนโลยีสารสนเทศในประเทศมาเลเซีย

ตลาดเทคโนโลยีสารสนเทศในประเทศมาเลเซียคาดว่าจะเติบโตในปี 2554
โดยมีมูลค่าตลาดประมาณ 5.2 พันล้านเหรียญสหรัฐ ซึ่งเพิ่มขึ้นจากปี 2553 (4.5
พันล้านเหรียญสหรัฐ) คาดว่าจะเติบโตอย่างต่อเนื่องตามสภาวะการฟื้นตัวทางเศรษฐกิจ
โดยตลาดการให้บริการด้าน IT
จะเป็นตลาดที่มีโอกาสเติบโตสูงมากเนื่องจากรัฐบาลมาเลเซียมุ่งเน้นที่จะเป็นศูนย์กลางทางด้าน IT
ในภูมิภาคนี้ ปัจจัยที่ทำให้ตลาดมีการเติบโตอย่างแข็งแกร่งได้แก่
การเพิ่มขึ้นของการจำหน่ายคอมพิวเตอร์ที่เน้นขายในราคาถูก การเพิ่มขึ้นของรายได้
และแผนพัฒนาเศรษฐกิจที่เน้นส่งเสริมตลาดเทคโนโลยี ตลาดหลักได้แก่ หน่วยงานราชการ
ธุรกิจเทเลคอม และธุริกจหลักทรัพย์ซึ่งรวมถึงธนาคารอิสลาม โดยมีปัจจัยสนับสนุนดังนี้

-   ตลาดฮาร์ดแวร์: รัฐบาลมาเลเซียมีนโยบายการส่งเสริม ให้มีอัตราการการเข้าถึงบรอดแบนด์
    (Broadband penetration rate) ให้มากขึ้น ณ สิ้นปี 2553 รัฐบาลได้แจกจ่ายอุปกรณ์
    Netbook และ Broadband ให้แก่นักเรียนนักศึกษามากกว่า 100,000 เครื่อง
    ภายใต้นโยบายบรอดแบนด์แห่งชาติ
    นอกจากนี้ยังส่งเสริมให้มีการลงทุนโดยยกเว้นภาษีนำเข้าและภาษีรายได้
    สำหรับอุปกรณ์บรอดแบนด์

-   ตลาดซอฟท์แวร์: ในระยะยาวคาดว่าการเติบโตหลักจะเป็นด้าน e-business
    application เช่น ระบบบริหารจัดการทรัพยากรในองค์กร (Enterprise Resource
    Management) โดยเฉพาะการบริหารทางด้านระบบบัญชีและการเงิน
    เพื่อการเพิ่มประสิทธิภาพในองค์กร

-   ตลาดการให้บริการด้าน IT: มูลค่าตลาดในระยะยาว
    คาดว่าจะเติบโตจากนโยบายการส่งเสริมอัตราการเข้าถึงบรอดแบนด์เช่นเดียวกับฮาร์ดแวร์
    และนโยบายการส่งเสริมให้มาเลเซียเป็นศูนย์กลางการให้บริการด้าน IT ในภูมิภาค

(แหล่งข้อมูลหลักอ้างอิงจาก Business Monitor International)

บริษัท E-Tech IT Sdn., Bhd. (บริษัทย่อย) ในประเทศมาเลเซีย เชื่อมั่นในปรัชญา
การเติมเต็มความต้องการของลูกค้า
ด้วยการให้บริการดัดแปลงสินค้าตามความประสงค์ของลูกค้าในระดับอุปกรณ์แยกชิ้น หรือทั้งระบบ
โดยทีมงานที่มีความเชี่ยวชาญและความสามารถ
นอกจากนี้บริษัทยังสามารถเติมเต็มความต้องการของลูกค้าที่มีเงินทุนจำกัดด้วยการให้บริการจัดหาเงินทุนจากสถาบันการเงินที่น่าเชื่อถือ
การบริหารจัดการทางด้านโลจิสติกส์และคลังสินค้า
ซึ่งการให้บริการดังกล่าวคือกลยุทธ์หลักที่ทำให้บริษัทเติบโตอย่างรวดเร็วและต่อเนื่อง

ตลาดเทคโนโลยีสารสนเทศในประเทศเวียดนาม

ตลาดเทคโนโลยีสารสนเทศในเวียดนามคาดว่าจะเติบโตในอัตราร้อยละ 12 ในช่วงปี 2554 –
2558 โดยตลาดจะมีมูลค่าโดยรวมประมาณ 3.3 พันล้านเหรียญสหรัฐภายในปี 2558
เนื่องจากการเติบโตของยอดการใช้คอมพิวเตอร์พีซี การเติบโตของเศรษฐกิจ
และการลงทุนของภาครัฐในเทคโนโลยีสารสนเทศ
รัฐบาลเวียดนามมีแผนที่จะลงทุนในด้านเทคโนโลยีสารสนเทศมูลค่าประมาณ 8.5
พันล้านเหรียญสหรัฐภายในระยะเวลา 10 ปี และคาดหวังว่าจะดึงดูดให้ภาคเอกชนลงทุนประมาณ 5
พันล้านเหรียญสหรัฐภายในปี 2558

การจัดหาผลิตภัณฑ์และบริการ

ผลิตภัณฑ์ฮาร์ดแวร์หรืออุปกรณ์คอมพิวเตอร์

ผลิตภัณฑ์ฮาร์ดแวร์หลักของบริษัทคือคอมพิวเตอร์มือถือ
เป็นสินค้านำเข้าทั้งหมดซึ่งส่วนใหญ่สั่งซื้อจากผู้ผลิตที่บริษัทได้รับแต่งตั้งให้เป็นตัวแทนจำหน่าย
คือบริษัท Motorola Technology Inc.
ซึ่งเป็นผู้ผลิตคอมพิวเตอร์เคลื่อนที่รายใหญ่ในประเทศสหรัฐอเมริกา
ปัจจุบันบริษัทในเครือและเป็นหนึ่งในสามธุรกิจหลักของ ของ Motorola, Inc.
มีสาขากระจายอยู่ทั่วโลกทั้งในยุโรป ตะวันออกกลาง และเอเชียแปซิฟิก และมีผลิตภัณฑ์ที่เกี่ยวกับ
Mobile Technology ซึ่งได้รับสิทธิบัตรกว่า 900 รายการ

บริษัทได้รับการแต่งตั้งจาก Motorola ให้เป็นผู้จัดจำหน่ายชั้นดี (Premier Business
Partner) รายแรกในประเทศไทย ทำให้ได้รับเงื่อนไขด้านราคาที่ดี
โดยบริษัทมียอดสั่งซื้อผลิตภัณฑ์ของ Motorola คิดเป็นร้อยละ 53 ของยอดซื้อวัตถุดิบรวมในปี 2549
อย่างไรก็ตามบริษัทมีการกระจายการสั่งซื้อคอมพิวเตอร์มือถือผ่านบริษัทอื่นๆ
เพื่อลดความเสี่ยงจากการพึ่งพิงผู้จัดจำหน่ายเพียงรายเดียว
และมีแผนจะเพิ่มการจัดจำหน่ายคอมพิวเตอร์มือถือของผู้ผลิตรายอื่นที่มีความเหมาะสมกับธุรกิจโรงงานอุตสาหกรรมซึ่งเป็นตลาดเป้าหมายในอนาคตของบริษัท
สำหรับอุปกรณ์อื่นๆเช่น เครื่องพิมพ์บาร์โค้ด อุปกรณ์เชื่อมต่อไร้สาย
บริษัทสั่งซื้อจากผู้ผลิตหลายรายทั้งในประเทศและต่างประเทศ เช่น Zebra, Dell, HHP และ
Cisco เป็นต้น

อุปกรณ์ฮาร์ดแวร์ที่บริษัทจัดจำหน่าย เป็นสินค้าที่มีการเปลี่ยนแปลงทางด้านเทคโนโลยีอย่างรวดเร็ว
ดังนั้นสินค้าส่วนใหญ่จะสั่งซื้อเมื่อได้รับคำสั่งซื้อจากลูกค้า
และสั่งซื้อเพื่อเป็นอุปกรณ์สำรองสำหรับรุ่นที่ลูกค้าใช้เท่านั้น
ซึ่งช่วยลดปัญหาสินค้าล้าสมัยได้เป็นอย่างดี

สัญญาที่สำคัญในการจัดหาผลิตภัณฑ์

(1) สัญญาการจัดจำหน่ายผลิตภัณฑ์ Motorola

  คู่สัญญา Motorola Technology Inc.

  วันเริ่มต้นสัญญา 19 ตุลาคม 2548

  อายุสัญญา 1 ปี และต่ออายุอัตโนมัติทุกๆ 1 ปี
  จนกว่าจะมีการแจ้งยกเลิกจากคู่สัญญาฝ่ายใดฝ่ายหนึ่ง

  ค่าตอบแทน ไม่มี

  สาระสำคัญ สัญญาแต่งตั้งบริษัทเป็นผู้แทนจำหน่ายสินค้าแบบไม่เฉพาะเจาะจง (Non-exclusive
  basis) ในระดับ Premier Business Partner โดยให้ส่วนลดในการสั่งซื้อสินค้า
  และให้ความช่วยเหลือในด้านการอบรมเทคโนโลยีต่างๆที่จำเป็น

(2) สัญญาการจัดจำหน่ายผลิตภัณฑ์ Motorola ให้กับบริษัท ซี.พี.เซเว่นอีเลฟเว่น จำกัด
(มหาชน) (“ซี.พี. เซเว่น”)

  คู่สัญญา ซี.พี.เซเว่น และ Motorola Technology Inc.

  วันเริ่มต้นสัญญา 1 เมษายน 2549

  อายุสัญญา 8 ปี สิ้นสุด 31 มีนาคม 2557

  สาระสำคัญ ซี.พี.เซเว่น
  ตกลงให้บริษัทเป็นผู้จัดหาเครื่องคอมพิวเตอร์มือถือรวมทั้งอุปกรณ์ประกอบ
  คิดเป็นมูลค่าขั้นต่ำประมาณ 100 ล้านบาท โดยบริษัทตกลงจัดซื้ออุปกรณ์ทั้งหมด
  รวมทั้งการรับประกันเป็นระยะเวลา 18 เดือนจาก Motorola Technology Inc.

  การสั่งซื้อสินค้า จนถึงสิ้นไตรมาสที่ 3 ปี 2550 บริษัทมีกำหนดส่งมอบสินค้าให้ซี.พี.เซเว่น
  เป็นจำนวนรวมทั้งสิ้นประมาณ 70 ล้านบาท

ผลิตภัณฑ์ซอฟต์แวร์หรือโปรแกรมคอมพิวเตอร์

ผลิตภัณฑ์ซอฟต์แวร์โปรแกรมประยุกต์ SFA และ RT-WMS
ได้จากการพัฒนาขึ้นมาโดยบุคลากรผู้เชี่ยวชาญของบริษัทเอง ส่วนระบบ MobileNet
ในอดีตบริษัทเคยสั่งซื้อจาก Grand-Flo ซึ่งเป็นผู้ถือหุ้นใหญ่
แต่ในปัจจุบันสามารถพัฒนาได้โดยบุคลากรของบริษัท
ซึ่งสามารถนำไปประยุกต์และขายให้กับลูกค้าได้โดยตรง

ผลิตภัณฑ์เลเบลและสติ๊กเกอร์

ผลิตภัณฑ์เลเบลและสติ๊กเกอร์ทำการผลิตและจัดจำหน่ายโดยบริษัท ไซแมท เลเบล จำกัด
ซึ่งวัตถุดิบหลักคือกระดาษสำหรับใช้ทำเลเบลหรือสติ๊กเกอร์ซึ่งสั่งซื้อภายในประเทศเกือบทั้งหมด
โดยมีผู้จัดจำหน่ายวัตถุดิบจำนวนมาก ปัจจุบันบริษัทมีเครื่องจักรอยู่ 2
เครื่องสามารถผลิตสติ๊กเกอร์หรือเลเบลได้ประมาณ 60,000 ตรม. ต่อเดือน หรือ 720,000
ตรม. ต่อปี

กระบวนการผลิตหรือจัดจำหน่ายผลิตภัณฑ์ของบริษัทไม่ได้ก่อให้เกิดผลกระทบต่อสิ่งแวดล้อมแต่อย่างใด